
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

HOTĂRÂRE

                        Privind aprobarea criteriilor si punctajului pentru stabilirea ordinii de prioritate  in solutionarea cererilor de repartizare a locuintelor cu chirie din fondul locativ de stat precum si a listei cu actele necesare pentru solicitarea unei locuinte, in baza prevederilor Hotarârii de Guvern nr.1275/2000 privind aprobarea Normelor metodologice de punere in aplicare a Legii locuintei nr.114/1996, cu modificarile si completarile ulterioare.
          Consiliul Local al Municipiului Focşani, judetul Vrancea, întrunit în şedinţă ordinară:
               - văzând proiectul de hotărâre iniţiat de consilierii locali: Lazăr Mioara, Fodoreanu Doina, Colin Adrian, Tanase Neculai, Mălureanu Mugurel, membri ai comisiei sociale, constituită la nivelul Consiliului Local al municipiului Focşani; raportul Serviciului administrarea fondului locativ, asociatii de proprietari înregistrat la nr.7731/13.02.2009 privind aprobarea criteriilor si punctajului pentru stabilirea ordinii de prioritate in solutionarea cererilor de repartizare a locuintelor cu chirie din fondul locativ de stat precum si a listei cu actele necesare pentru solicitarea unei locuinte, în baza prevederilor Hotarârii de Guvern nr.1275/2000 privind aprobarea Normelor metodologice de punere in aplicare a Legii locuintei nr.114/1996, cu modificarile si completarile ulterioare;             
              - având în vedere avizul favorabil al Comisiei pentru drepturile omului, culte, relatii cu cetatenii, munca si protectie sociala si procesul- verbal din data de 13.02.2009 al Comisiei sociale constituita la nivelul Consiliului Local ;

             - în conformitate cu dispozitiile art. 30 din Hotarârea Guvernului nr.1275/2000 privind aprobarea Normelor metodologice de punere in aplicare a Legii locuinţei nr.114/1996, cu modificarile si completarile ulterioare;

            - in temeiul prevederilor art.1 al.(2) din  Ordonanţa de Urgenta a Guvernului nr.74/2007 privind  asigurarea fondului de locuinte sociale destinate chiriasilor evacuati sau care urmeaza a fi evacuati din locuintele retrocedate  fostilor proprietari aprobata prin Legea nr.84/2008;
            - în baza art.36 alin.1 , alin.6 litera (e) si art. 45 alin.1 din Legea nr.215/2001 privind administratia publica locala  republicata, cu modificarile si completarile ulterioare;

HOTĂRĂŞTE:

ART.1   Se aproba criteriile si punctajul pentru stabilirea ordinii de prioritate  in solutionarea cererilor de repartizare a locuintelor cu chirie din fondul locativ de stat conform anexei nr.1, parte integranta din prezenta hotarire.

ART.2   Se aproba lista cu actele necesare care vor fi prezentate de solicitanti impreuna cu cererea de locuinta, conform anexei nr.2,  parte integranta  din  prezenta hotarire .
ART.3    Comisia sociala constituita la nivelul Consiliului Local Focsani va face publice prin afisare la sediul primariei criteriile si punctajul pentru stabilirea ordinii de prioritate , actele necesare care vor fi prezentate  de solicitanti impreuna cu cererea de locuinta precum si locul de primire a cererilor.

ART. 4    Alin.(1)  Comisia sociala constituita la nivelul Consiliului Local Focsani va analiza cererile de locuinte pina la data de 1 noiembrie a anului si va supune aprobarii Consiliului local lista cu solicitantii indreptatiti sa primeasca o locuinta cu chirie din fondul locativ de stat , in ordinea de prioritate stabilita .

                  Alin.(2)  Solicitantii inscrisi in lista de prioritati care nu vor beneficia  de repartizarea unei locuinte in anul respectiv, pot primi repartitii in anii urmatori, in limita  fondului de locuinte  disponibil si in noua ordine de prioritati stabilita.

  ART.5   Contestatiile impotriva hotarârii consiliului local de aprobare a listei de prioritati se vor depune spre solutionare la instanta de contencios administrativ, conform prevederilor legale.

  ART.6   Cu data prezentei se abroga HCL nr.38/168/31.08.2004, HCL nr.60/29.03.2005 si HCL nr.70/28.02.2006.
ART. 7  Prezenta hotarire  va fi comunicata de catre Serviciul administratie publica locala, legalitate , compartimentelor , birourilor, serviciilor  si Primarului municipiului Focsani conform legii care va asigura executarea acesteia prin Serviciul administrarea fondului locative, asociatii de proprietari.

    PRESEDINTE DE SEDINTA

                 Lazar Mioara
                                                                             CONTRASEMNEAZA,

                                                             SECRETAR AL MUNICIPIULUI FOCSANI

                                                                         Eduard  Marian  Corhana

MUNICIPIUL FOCSANI,  24 FEBRUARIE 2009

NR.60
           ROMANIA                                                  ANEXA  NR.1 LA HCL NR.60/24.02.2009

   JUDETUL VRANCEA                                                   

    CONSILIUL LOCAL                                                                         

AL MUNICIPIULUI FOCSANI 

CRITERII SI PUNCTAJ

pentru stabilirea ordinii de prioritate in solutionarea  cererilor
de atribuire a unei locuinte cu chirie din fondul locativ de stat.
A. Categorii de persoane  care pot beneficia  de locuinte cu chirie din fondul locativ de stat :

a) Persoanele si familiile  evacuate sau care urmeaza a fi evacuate  din locuintele retrocedate fostilor proprietari;

b) Tinerii care au virsta de pina la 35 de ani; 
c) Persoanele cu virsta peste 35 de ani care nu mai pot beneficia de locuinte construite prin programul ANL;
d) Tinerii proveniti din institutiile de ocrotire sociala care au implinit virsta de 18 ani;

e) Invalizii de gradul I si II, persoanele cu handicap;

f) Pensionarii, veteranii si vaduvele de razboi;

g) Persoanele repatriate

h) Persoanele beneficiare  ale prevederilor Legii nr.341/2004 cu modificarile si completarile ulterioare si ale Decretului-Lege nr.118/1990 privind acordarea unor drepturi persoanelor persecutate din motive politice, a eroilor-martiri si luptatorilor care au contribuit la victoria revolutiei romane din dcembrie 1989, republicat si actualizat;

i) Alte  persoane si familii indreptatite (acestea vor fi stabilite de catre consiliul local in functie de problemele locative specifice  prezentate de solicitanti).
B. Criterii de acces  la locuinta:

a) Solicitantul sa fie major si sa aiba domiciliul stabil (mutatie definitiva) pe raza municipiului Focsani dovedit prin buletin/carte de identitate sau carte de identitate provizorie;
b) Solicitantul sa faca dovada unei surse de venit pe raza municipiului Focsani ;
c) Titularul cererii si membrii familiei acestuia(sot/sotie , copii, persoane aflate in intretinere) sa nu detina  si sa nu fi detinut si instrainat o locuinta proprietate personala dupa 1990;
d) Titularul cererii si membrii familiei acestuia(sot/sotie , copii, persoane aflate in intretinere) sa nu fi beneficiat de sprijinul statului in credite si executie pentru realizarea unei locuinte;

e) Titularul cererii si membrii familiei acestuia(sot/sotie , copii, persoane aflate in intretinere) sa nu detinta in calitate de chirias o alta locuinta de stat;

      C. Criterii de ierarhizare si punctajul aferent acordat pentru stabilirea ordinii de prioritate:

1.Conditii de locuit ale solicitantului:

              1.1.Situatia locativa

	Chirias in spatiu locativ privat /camine de nefamilisti
	10 puncte

	Tolerat in locuinta parintilor/alte rude
	  7  puncte


              1.2.Suprafata utila a locuintei folosite: mp/ locatar
	Mai putin de 5 mp inclusiv/ membru al familiei solicitantului
	10 puncte

	Intre 5,01 mp si 10 mp inclusiv/ membru al familiei solicitantului
	  9 puncte

	Intre 10,01 mp si 15 mp inclusiv/ membru al familiei solicitantului
	  7 puncte

	Intre 15,01 mp si 20 mp inclusiv/ membru al familiei solicitantului
	  5 puncte


2.Starea civila  a solicitantului

                  2.1.Stare civila

	Casatorit, vaduv(a) sau divortat cu copii
	10 puncte

	Necasatorit 
	  2 puncte


                 2.2. Numarul persoanelor aflate in intretinere

	1 copil
	 2 puncte

	2 copii
	 4  puncte

	3 copii
	 6  puncte

	Mai mult de 3 copii indiferent de numarul acestora
	 7   puncte

	Alte persoane aflate in intretinere indiferent de numarul acestora
	 2   puncte


3.Starea de sanatate

	Persoane cu handicap  grav         – grad I
	  6 puncte

	Persoane cu handicap  accentuat – grad II
	  5  puncte

	Persoane cu handicap mediu       – grad III
	  4 puncte

	Persoane cu boli cronice, conform Anexei nr.2 din OUG nr.40/1999 privind protectia chiriasilor si stabilirea chiriei pentru locuintele cu destinatia de locuinta, cu modificarile ulterioare
	  2 puncte


 NOTA: Se vor puncta doar afectiunile  de care sufera solicitantul sau un alt membru al familiei sale(sot, sotie , copii, persoane aflate in intretinere).Dovada bolii se va face cu certificat de handicap/invaliditate si/sau certificate medicale  eliberate de medicul specialist si vizat de directorul institutiei sanitare.Daca solicitantul si/sau membrii familiei prezinta mai multe certificate medicale se va lua in calcul  actul cu punctaj maxim.

4.Vechimea cererii solicitantului

	Mai mica de 1 an
	   1 punct

	Intre 1  -  2 ani
	   3  puncte

	Intre 2  - 3 ani
	   6 puncte

	Pentru fiecare an implinit peste cei 3 ani
	   4 puncte


5.Venitul mediu net lunar pe membru de familie

	Mai mic decit salariu  minim net pe economie
	   6 puncte

	Intre salariu  minim net pe economie – si salariul mediu net pe economie
	   3 puncte


6.Nivelul de studii si/su pregatire profesionala

	Cu scoala primara sau gimnaziala
	   5 puncte

	 Cu studii medii teoretice
	   7 puncte

	Cu studii medii de specialitate si scoli profesionale/ucenici
	   8 puncte

	 Cu studii  postliceale si superioare de scurta durata
	   9 puncte

	Cu studii superioare de lunga durata
	  10 puncte


           NOTA : Vor fi punctuate studiile absolvite de titularul cererii de locuinta

7.Punctaj acordat persoanelor aflate in situatii deosebite:

	Persoanele evacuate din case nationalizate revendicate si retrocedate fostilor proprietari
	 15 puncte

	 Tineri  proveniti din casele de ocrotire sociala care au implinit 18 ani
	 10 puncte

	Persoane care au adoptat copii conform prevederilor legale
	   8  puncte


 NOTA: Vor fi analizate si punctate doar cererile solicitantilor care indeplinesc criteriile  specificate la punctele A si B . In cazul inregistrarii unor punctaje egale, solicitantii vor fi departajati in functie de criteriile  cu caracter de protectie sociala in urmatoarea ordine: numarul de copii ;suprafata locativa, starea de sanatate; vechimea cererii

     PRESEDINTE DE SEDINTA

            LAZAR  MIOARA
                                                                                               CONTRASEMNEAZA,

                                                                               SECRETAR AL MUNICIPIULUI FOCSANI

                                                                                               Eduard  Marian  Corhana

MUNICIPIUL FOCSANI      24 FEBRUARIE 2009

NR. 60
              ROMANIA                                                  ANEXA  NR.2 LA HCL NR.60/24.02.2009

   JUDETUL VRANCEA                                                   

    CONSILIUL LOCAL                                                                         

AL MUNICIPIULUI FOCSANI 

LISTA CU ACTELE NECESARE

care vor fi prezentate de solicitanti impreuna cu cererea

de atribuire a unei locuinte cu chirie din fondul locativ de stat
1. Cerere  tip  

2. Declaraţie notarială din care să rezulte că titularul, împreună cu soţul/soţia , copii şi ceilalţi membrii aflati in intretinerea acestuia: nu deţin în proprietate/coproprietate o locuinţă, nu au înstrăinat o locuinţă după data de 1 ianuarie 1990, nu au beneficiat şi/sau nu beneficiază de sprijinul statului în credite şi execuţie pentru realizarea unei locuinţe, nu deţin, în calitate de chiriaş, o altă locuinţă cu chirie din fondul de stat. Din declaratia notariala  sa rezulte statutul de tolerati/chiriasi , sa fie mentionata suprafata locuibila in care stă solicitantul (cu sotul/sotia si copii-unde este cazul) si numarul de persoane cu care convietuiesc. 
4. Acte doveditoare din care să rezulte situatia locativa:

 - contract de vânzare-cumpărare al locuinţei unde este tolerat în spaţiu sau copie a schitei locuintei
 -  contract de închiriere inregistrat la administratia financiara pentru cei care locuisc cu chirie în spaţii din fondul locativ privat
 5. Acte de stare civilă (copii xerox)
 - certificat de naştere, certificat de căsătorie, buletin/carte de identitate pentru toti membrii familiei unde este cazul.
6.Acte doveditoare a studiilor absolvite

  -acte de studii  absolvite de catre titular(copii xerox)

7. Adeverinţe de salariat din care să rezulte venitul net lunar (pentru toate persoanele din familie angajate), cupon de pensie, cupon de şomaj sau adeverinţă AJOFM (după caz),cupon alocatie copii.
8. Hotarire judecatoreasca definitiva si irevocabila in original din care sa rezulte incredintarea spre crestere si educare a minorilor proveniti din casatorie.

 9. Acte doveditoare din care sa rezulte ca au alte persoane in intretinere si ingrijire.
10.Acte medicale (daca este cazul) ale titularului sau un alt membru al familiei sale(sot, sotie , copii, persoane aflate in intretinere).Dovada bolii se va face cu certificat de handicap/invaliditate si/sau certificate medicale  eliberate de medicul specialist si vizat de directorul institutiei sanitare.
11. Persoanele cu situatii deosebite vor depune urmatoarele  acte  : 

 - persoanele evacuate din case naţionalizate - copie după actele care atestă dobândirea casei de către fostul proprietar(hotarire definitiva si irevocabila de evacuare, somatie de evacuare, acte sau adeverinte prin care face dovada calitatii  de fost chirias din case retrocedate). 

 - tineri proveniţi din case de ocrotire socială - adeverinţă de la instituţia de unde provine;

 - persoanele care au adoptat copii –sentinte judecatoresti de adoptie sau alte acte doveditoare
     PRESEDINTE DE SEDINTA

            LAZAR  MIOARA

                                                                                               CONTRASEMNEAZA,

                                                                              SECRETAR AL MUNICIPIULUI FOCSANI

                                                                                             Eduard  Marian  Corhana

MUNICIPIUL FOCSANI      24 FEBRUARIE 2009

NR. 60
